b'\n_START_ARTICLE_\nBernoullis princip\n_START_PARAGRAPH_\nBernoullis princip er opkaldt efter den schweiziske videnskabsmand Daniel Bernoulli: Han fastslog, at hvis den samlede energi i en given luftmasse i f\xc3\xb8lge loven om energiens bevarelse skal v\xc3\xa6re konstant, s\xc3\xa5 vil luftmassen ud\xc3\xb8ve et lavere tryk p\xc3\xa5 omgivelserne hvis den er i bev\xc3\xa6gelse end hvis den st\xc3\xa5r stille._NEWLINE__NEWLINE_Bernoullis princip er den prim\xc3\xa6re \xc3\xa5rsag til at vinger p\xc3\xa5 flyvemaskiner samt fugle og andre dyr der praktiserer sv\xc3\xa6veflyvning, kan l\xc3\xb8fte deres "ejer" til vejrs. En polsterpibe bygger p\xc3\xa5 samme princip.\n_START_SECTION_\nBev\xc3\xa6gelsesenergi og statisk trykenergi\n_START_PARAGRAPH_\nEn given luftmasse med rumfanget V, trykket p, massen m og en fart f besidder to slags energi; en vis kinetisk energi, samt en s\xc3\xa5kaldt statisk trykenergi. Den samlede energi E\xe2\x82\x9c\xe2\x82\x92\xe2\x82\x9c\xe2\x82\x90\xe2\x82\x97, summen af den kinetiske energi og den statiske trykenergi, skal v\xc3\xa6re konstant, dvs.:_NEWLINE_E_{total} = p \\cdot V + \\frac{1}{2} \\cdot m \\cdot f^2_NEWLINE__NEWLINE_Hvis farten f stiger, s\xc3\xa5 stiger leddet \xc2\xbd \xc2\xb7 m \xc2\xb7 f\xc2\xb2 \xe2\x80\x93 og hvis hele summen skal v\xc3\xa6re konstant, m\xc3\xa5 leddet p \xc2\xb7 V falde tilsvarende. Og s\xc3\xa5 l\xc3\xa6nge rumfanget V er konstant, m\xc3\xa5 trykket p n\xc3\xb8dvendigvis falde for at opretholde samme totalenergi E\xe2\x82\x9c\xe2\x82\x92\xe2\x82\x9c\xe2\x82\x90\xe2\x82\x97'